Conflictes d'interès[[1]](#footnote-0)

# Per a membres de tribunals de tesi i avaluadors i avaluadores externs

Són **causes d'abstenció o recusació** de les persones expertes encarregades de l'avaluació externa i de la formació d'un tribunal de tesi:

* Tenir conflicte d'interès amb la recerca duta a terme per l'estudiant o amb el desenvolupament de la tesi.
* Tenir parentiu de consanguinitat dins del quart grau[[2]](#footnote-1) amb l'estudiant.
* Tenir amistat íntima o enemistat manifesta amb l'estudiant o les direccions de tesi.
* Ser coautor o coautora, amb l'estudiant i les direccions de tesi, de publicacions relacionades amb la tesi doctoral (tant si es tracta d'una tesi per compendi de publicacions com si no).
* Altres circumstàncies i criteris que les comissions acadèmiques de cada programa considerin adients.

A l'hora d'encarregar l'avaluació externa o formar part d'un tribunal de tesi **es prioritzarà** les persones expertes que:

* No hagin treballat en publicacions conjuntes o projectes de recerca amb l'estudiant o les direccions de tesi durant el període de realització de la tesi.
* No hagin estat directors o directores de tesi de les direccions de tesi de l'estudiant.
* No hagin tingut relació contractual ni hagin compartit fons de projectes de recerca amb l'estudiant o les direccions de tesi durant el període de realització de la tesi.
* No hagin tingut una relació personal o laboral amb el centre o departament de l'estudiant o les direccions de tesi.
* Altres circumstàncies i criteris que les comissions acadèmiques de cada programa considerin adients.

*Proposta per emplenar per part dels* ***avaluadors o avaluadores experts i les persones membres del tribunal de tesi****:[[3]](#footnote-2)*

*Si us plau, confirma que compleixes aquestes condicions:*

* *No tinc conflicte d'interès amb la recerca duta a terme per l'estudiant o amb el desenvolupament de la tesi.*
* *No tinc parentiu de consanguinitat dins del quart grau[[4]](#footnote-3) amb l'estudiant.*
* *No tinc amistat íntima o enemistat manifesta amb l'estudiant ni les direccions de tesi.*
* *No soc coautor o coautora, amb l'estudiant i les direccions de tesi, de publicacions relacionades amb la tesi doctoral (tant si es tracta d'una tesi per compendi de publicacions com si no).*

*Si us plau, confirma que compleixes aquestes condicions:*

* *No he treballat en publicacions conjuntes o projectes de recerca amb l'estudiant o les direccions de tesi durant el període de realització de la tesi.*
* *No he estat director o directora de tesi de les direccions de tesi de l'estudiant.*
* *No he tingut relació contractual ni he compartit fons de projectes de recerca amb l'estudiant o les direccions de tesi durant el període de realització de la tesi.*
* *En els darrers sis anys, no he tingut una relació personal[[5]](#footnote-4) o laboral amb el centre o departament de l'estudiant o les direccions de tesi.*

*Declaro que la informació inclosa en aquest document és certa, que no he participat en el desenvolupament d'aquesta tesi doctoral i que no hi ha cap conflicte d'interessos en la meva participació com a membre del tribunal; per tant, accepto dur a terme aquesta funció en cas que rebi la proposta per fer-ho.*

*Signatura:*

1. S'entén per *conflicte d'interès* la definició del [Codi de conducta de la Universitat Oberta de Catalunya](https://www.uoc.edu/portal/_resources/ES/documents/seu-electronica/Codi_de_conducta-ES.pdf), apartat 5.6. [↑](#footnote-ref-0)
2. Inclou fins a besavis/besàvies, oncles/ties, nebots/nebodes, besnets/besnetes, cosins/cosines. [↑](#footnote-ref-1)
3. Aquesta llista s'afegirà al document d'acceptació per tal que indiquin si tenen algun conflicte d'interès i, posteriorment, el puguin signar. [↑](#footnote-ref-2)
4. Inclou fins a besavis/besàvies, oncles/ties, nebots/nebodes, besnets/besnetes, cosins/cosines. [↑](#footnote-ref-3)
5. Qualsevol persona que tingui alguna de les condicions següents: cònjuge o persona amb una relació d'afectivitat anàloga; ascendent, descendent o germà/germana; ascendent, descendent o germà/germana del cònjuge o persona amb una relació d'afectivitat anàloga. [↑](#footnote-ref-4)